भारतले नेपालसँग व्यवहार गर्दा, ‘नकारात्मक दलिल’ ले भन्दा ‘सकारात्मक अन्तरनिर्भरता’ मा जोड दिनुपर्ने उनको ठहर छ । तर, उनी नेपालमा चीनको प्रभाव बढ्दै गएकोमा चिन्तित देखिन्छन् । भारतले चीनलाई रोक्ने प्रत्याक्रमणीय रणनीति बनाउन नसकेको स्वीकार गर्दै उनी लेख्छन्– ‘नेपालमा चीनको उपस्थिति बढेको छ । हामीले खाली ठाउँ छाडेकोले चीनले त्यो अवसरमा चौका हानेको छ । यस्तो घटना अरु छिमेकीसँग पनि भएको छ । हामीले काम भन्दा कुरा ज्यादा गरेका छौं ।
